बिहार में पटना विश्‍वविद्यालय को सर्वश्रेष्‍ठ संस्‍थान माना जाता है। इसके स्‍थापना के सौ वर्ष पूरे हो गये हैं। इसका शताब्‍दी समारोह भी इसी वर्ष धूमधाम से मनाया गया। समारोह में शामिल होने के लिए प्रधानमंत्री नरेंद्र मोदी भी आये हुए थे। इस मौके पर मुख्‍यमंत्री नीतीश कुमार ने पटना विश्‍वविद्यालय को केंद्रीय विश्‍वविद्यालय का दर्जा देने की मांग की थी, जिसे प्रधानमंत्री ने सिरे से खारिज कर दिया था और उन्‍होंने कहा कि विश्‍वस्‍तरीय वि‍श्‍वविद्यालय में शामिल होने के लिए केंद्र सरकार सहयोग करेगी। इसके लिए फंड का भी इंतजाम किया गया है। पटना विश्वविद्यालय को उस प्रतिस्‍पर्धा में शामिल होने की चुनौती को स्‍वीकार करना चाहिए और इसके लिए आगे बढ़ना चाहिए।